
2063 FAKULTET ORGANIZACIJE I INFORMATIKE

OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU


A.SAŽETAK

Za 2025. godinu bilo je planirano ukupno 8.267.068 € prihoda, a tijekom 2025. godine ostvareno je 126,69% u odnosu na plan odnosno 10.473.409,85 €. 

Za 2025. godinu bilo je planirano ukupno 8.267.068 € rashoda, a tijekom 2025. godine ostvareno je 10.422.331,75 € što čini 126,07% od planiranog.

U financijskom planu za razdoblje 2025-2027 prijenos sredstava iz prethodne godine planirani je bio na razini od 599.255 €, dok je ostvareni u iznosu od 773.096 €. Ukupni prijenos sredstava u sljedeću godinu bio je planirani na razini od 599.255 €, a ostvareni u iznosu od 1.384.602,12 €. Radi se o dosta velikom prijenosu jer su na konto 92211 dodana sa 1. siječnja 2025. godine sredstva knjiženja na skupini 98 Ostala rezerviranja u iznosu od 597.252,64 €, budući da je skupina 98 ukinuta sa novim Pravilnikom o proračunskom računovodstvu i računskom planu (NN 158/2023). Kako je bila riječ o stalnoj pričuvi za buduće projekte fakulteta za koje su se sredstva izdvojila/rezervirala iz viškova proteklih godina, sada su ta sredstva prebačena na njihov izvor odnosno višak prihoda poslovanja.

A.1 IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Ukupni planirani prihodi za 2025. godinu iznose 8.267.068 € od čega se 8.266.709 € odnosi na opće prihode poslovanja, dok se 359 € prihoda planiralo od nefinancijske imovine. 
Tijekom 2025. godine ostvareno je ukupno 10.422.331,75 € prihoda, što je 126,69% od planiranog, od čega se 10.463.927,85 € odnosi na prihode poslovanja, a 9.482,00 € na prihode od prodaje nefinancijske imovine. 
Ukupni planirani rashodi za 2025. godinu iznose 8.267.068 € od čega se 8.146.354 € odnosi na opće rashode poslovanja, a 120.714 € rashoda se planirano za nabavu nefinancijske imovine. 
Tijekom 2025. godine ostvareno je ukupno 10.422.331,75 € rashoda, što je 126,07% od planiranog, od čega se 10.068.105,65 € odnosi na rashode poslovanja, a 354.226,10 € na rashode za nabavu nefinancijske imovine. 

A.2 IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Sa izvora 11 planirano je za 2025. godinu 5.945.063 € prihoda. Tijekom 2025. godine ostvareno je sa izvora 11 110,65% od planiranog, odnosno 6.578.154,12 €. Vlastiti prihodi (izvor 31) bili su planirani na razini od 634.860 €, a ostvareni su u iznosu od 454.168,36 € što je 71,54% u odnosu na planirano. Prihodi za posebne namjene (izvor 43) bili su planirani u iznosu od 910.557 €, a u 2025. godini ostvareni su u iznosu od 1.010.560,87 € odnosno 110,98% od planiranog. 
Sa izvora 5 planirano je bilo 722.543 €  prihoda, a ostvareno je tijekom 2025. godine 2.214.801,64 €, što je povećanje od 306,53% u odnosu na plan. Razlog odstupanja je primljeni predujam za novi projekt Regionalni centar za predinkubaciju u pametnoj industriji (izvor 563) te primljena sredstva iz NPOO na temelju programskih ugovora (izvor 581). Donacije (izvor 61) bile su planirane u iznosu od 53.686 €, a tijekom 2025. godine ostvareno je 205.013,38 € prihoda od donacija, što se najviše odnosi na nove projekte sa poduzetničkim sektorom, koji nisu bili obuhvaćeni financijskim planom za razdoblje 2025-2027. Prihodi sa izvora 71 ostvareni su 2.983,70% u odnosu na planirano, točnije ostvareni su na razini od 10.711,48 €. Radi se o prodaji službenih automobila, otkupima opreme i povratu štete.

Sa izvora 11 tijekom 2025. godine pokriveno je rashoda u iznosu od 7.205.243,93 €  što je 121,20% u odnosu na planirano. Sa izvora 31 planirano je bilo rashoda u iznosu od 634.860 €, a ostvareno je rashoda u iznosu od 508.949,04 € što je 80,17% u odnosu na planirano. Sa izvora 43 bilo je planirano 910.557 € rashoda, a ostvareno je 1.071.741,11 € rashoda odnosno 117,70% u odnosu na planirano. Sa izvora 5 pokriveno je rashoda u iznosu od 1.452.573,18 €, što je za 201,04% posto više od planiranog. Razlog odstupanja je i predfinanciranje Fakulteta za troškove nastale na aktivnostima EU projekata i doznaka prihoda u kasnijem razdoblju nego što su nastali troškovi. Sa sredstvima sa izvora 61 podmireno je rashoda u iznosu od 182.824,49 €.


A.3 IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni planirani i ukupno ostvareni rashodi za 2025. godinu odnose se na visoko obrazovanje (oznaka 094).

B.1 IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI

Fakultet organizacije i informatike tijekom 2025. godine nije ostario primitke i izdatke.

B.2 IZVJEŠTAJ RAČUNA FINANCIRANJA PREMA IZVORIMA FINANCIRANJA

Fakultet organizacije i informatike tijekom 2025. godine nije ostario primitke i izdatke.

STANJE NOVČANIH SREDSTAVA NA POČETKU I NA KRAJU PRORAČUNSKE GODINE

Stanje novčanih sredstava na 01.01.2025. = 1.157.316,12 €
Stanje novčanih sredstava na 31.12.2025. = 1.929.817,60 €


U Varaždinu, 28. veljače 2026. godine
DEKANICA:
    prof. dr. sc. Marina Klačmer Čalopa

